17.7.2023.
LV
Eiropas Savienības Oficiālais Vēstnesis
C 252/71
— atcelt Padomes Regulas (EK) Nr. 765/2006 (2006. gada 18. maijs) par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu, kurā grozījumi izdarīti ar Padomes Lēmumu (KĀDP) 2023/421, 1.i pantu un VIII pielikumu, ciktāl ar attiecīgajiem ierobežojumiem ir aizliegts nodot potašu no Baltkrievijas caur Lietuvu, it īpaši, izmantojot Klaipēdas ostu; — piespriest Padomei atlīdzināt tiesāšanās izdevumus, tostarp izdevumus, kas radušies prasītājai savai aizstāvībai.
Pamati un galvenie argumenti Prasības pamatošanai prasītāja izvirza sešus pamatus. 1.
Ar pirmo pamatu tiek apgalvots, ka ar attiecīgajiem ierobežojumiem, kuri noteikti ar apstrīdētajiem aktiem, esot pārkāpts tiesiskuma un tiesiskās drošības princips. 2.
Ar otro pamatu tiek apgalvots, ka ar attiecīgajiem ierobežojumiem, kuri noteikti ar apstrīdētajiem aktiem, esot pārkāptas Eiropas Savienības saistības Pasaules Tirdzniecības organizācijā (PTO), ciktāl ar tiem aizliegts preču tranzīts caur Eiropas Savienības teritoriju uz citām PTO dalībvalstīm, pārkāpjot 1994. gada Vispārējo vienošanos par tarifiem un tirdzniecību (GATT 1994) V panta 2. punktu. 3.
Ar trešo pamatu tiek apgalvots, ka ar attiecīgajiem ierobežojumiem, kuri noteikti ar apstrīdētajiem aktiem, esot pārkāpts Nolīgums par nosacījumiem Baltkrievijas Republikas kravas tranzītam, izmantojot Lietuvas Republikas ostas un citu transporta infrastruktūru, ciktāl ar tiem aizliegts Baltkrievijas izcelsmes potaša tranzīts caur Lietuvas teritoriju. 4.
Ar ceturto pamatu tiek apgalvots, ka ar attiecīgajiem ierobežojumiem, kuri noteikti ar apstrīdētajiem aktiem, esot pārkāpta Apvienoto Nāciju Organizācijas Jūras tiesību konvencijā (UNCLOS) paredzētā tranzīta brīvība. 5.
Ar piekto pamatu tiek apgalvots, ka neesot ievērotas prasītājas tiesības veikt komercdarbību, kā arī esot pārkāpts samērīguma princips. 6.
Ar sesto pamatu tiek apgalvots, ka esot pārkāpts tiesiskās paļāvības princips.
Prasība, kas celta 2023. gada 24. maijā – Unilab/EUIPO – Cofares (“Healthily”) (Lieta T-288/23) (2023/C 252/85) Valoda, kādā sagatavots prasības pieteikums – angļu Lietas dalībnieki Prasītāja: Unilab LP (Rockvila, Mērilenda, Amerikas Savienotās Valstis) (pārstāvis: M. Kondrat, advokāts) Atbildētājs: Eiropas Savienības Intelektuālā īpašuma birojs (EUIPO) Otra procesa EUIPO Apelācijas padomē dalībniece: Cofares, Sociedad Cooperativa Farmaceutica Española (Madride, Spānija)
Informācija par procesu EUIPO Strīdus preču zīmes reģistrācijas pieteikuma iesniedzēja: prasītāja Vispārējā tiesā Strīdus preču zīme: Eiropas Savienības grafiskas preču zīmes “Healthily” reģistrācijas pieteikums – reģistrācijas pieteikums Nr. 18 324 697 Process EUIPO: iebildumu process Apstrīdētais lēmums: EUIPO Apelācijas otrās padomes 2023. gada 1. marta lēmums lietā R 1959/2022-2